אשלי ביידן

אשלי בלייזר ביידן (באנגלית: Ashley Blazer Biden; נולדה ב-8 ביוני 1981) היא עובדת סוציאלית, נדבנית ומעצבת אופנה אמריקאית. שימשה כמנהלת "מרכז הצדק בדלאוור" בין השנים 2014–2019.

ביידן היא בתו הרביעית של נשיא ארצות הברית, ג'ו ביידן, והיחידה מנישואיו השניים עם אשת החינוך האמריקאית ג'יל ביידן.

== ביוגרפיה ==
ביידן נולדה ב־8 ביוני 1981 בווילמינגטון שבדלאוור<ref></ref><ref name="ap-timeline"></ref>. אשלי היא בתם של ג'יל ביידן וג'ו ביידן<ref name="wedding"></ref>, מלבד זאת, היא אחותם למחצה של האנטר ביידן, ובו ביידן (הייתה לה אחות נוספת שמתה מספר שנים לפני שנולדה, נעמי ביידן)<ref name="heavy"></ref><ref></ref>.

ביידן הוטבלה בכנסיית סנט ג'וזף בברנדווין בגרינוויל שבדלאוור<ref></ref><ref></ref>, ברוב שנות ילדותה שימש אביה כסנאטור מטעם מדינת דלאוור ואמה עבדה כמחנכת<ref name="today"></ref><ref name=":0"></ref>.

ביידן למדה בבית הספר לחברים בווילמינגטון, בית ספר פרטי המנוהל על ידי הקווייקרים ושוכן בווילמינגטון<ref name="rutgers"></ref>, במהלך לימודיה בבית ספר יסודי גילתה ביידן שחברת הקוסמטיקה בון בל מנסה את מוצריה על בעלי חיים, ביידן כתבה מכתב לחברה וביקשה ממנה לשנות את מדיניותה בנושא<ref name="elle"></ref>, לאחר מכן היא עודדה את אביה לעבוד עם חברת הקונגרס, ברברה בוקסר וזאת כדי להעביר את חוק המידע לצרכן בתחום הגנת הדולפינים.

ביידן למדה אנתרופולוגיה תרבותית באוניברסיטת טוליין ובתוכנית קיץ גם התמחתה באוניברסיטת ג'ורג'טאון. לאחר שסיימה את לימודיה הועסקה כמלצרית בחנות פיצות בעיר מגוריה. מספר חודשים לאחר מכן החלה לעבוד כמומחית לתמיכה קלינית ועברה לקנסינגטון, פילדלפיה והתחילה לעבוד כמומחית לתמיכה קלינית במרפאת הילדים של נורת'ווסטרן וסייעה במקום לבני נוער בעבודה ישירה עם פסיכיאטרים ומטפלים<ref name="newsbreak"></ref>. בהמשך היא קיבלה תואר שני בעבודה סוציאלית בבית הספר למדיניות ולפרקטיקה חברתית באוניברסיטת פנסילבניה.

לאחר קבלת התואר השני, סייעה ביידן בהפעלת תוכניות שמטרתן היא לספק שירותים חיוניים לקורבנות אלימות נשק, נשים מוכות ואנשים שרוצים לחזור למוטב ולהשתלב מחדש בחברה. במהלך ההפעלה של התוכנית עבדה ביידן עם נוער בסיכון, אסירים קשישים ואנשים שבמאסר על תנאי. בשנת 2014 קודמה למנכ"לית המרכז וכיהנה בתפקיד זה עד 2019<ref></ref>.
ביידן משחקת עם ילדים במרפאה ב[[סווטו שבדרום אפריקה]]
בשנת 2017 השיקה ביידן את מותג בגדי אופנה במהלך מסיבת עיתנואים שערך בטרייבקה וזאת במסגרת אירועי שבוע האופנה בניו יורק<ref></ref>. באירוע ההשקה השתתפו הוריה של ביידן וסלבריטאים ביניהם אוליביה פלרמו וכן כריסטיאן סיריאנו<ref></ref><ref></ref>. במסגרת השקת המותג פורסם כי יהיה גם שיתוף פעולה עסקי עם גילט גרופ ועם השחקנית אוברי פלאזה. מטרת שיתוף הפעולה היא לגייס כ-30,000 דולר עבור קרן הקהילה דלאוור<ref></ref><ref></ref>.

באוגוסט 2020 ביידן נאמה בוועידת המפלגה הדמוקרטית, וזאת עוד לפני שאביה הפך רשמית למועמד המפלגה בבחירות לנשיאות ארצות הברית 2020<ref></ref><ref></ref>. ב־6 באוגוסט אירחה ביידן אירוע לנשים בוויסקונסין בו דיברה ביידן על תמיכה בנשים. האירוח שפורסם על ידי הקמפיין של אביה נועד להביא מודעות לחשיבות הקול הנשי בבחירות לנשיאות ארצות הברית<ref></ref>.

== חיים אישיים ==
ביידן נשואה לד"ר הווארד קריין, מנתח פלסטי יהודי. היא קתולית<ref></ref> והצטרפה לבעלה, אביה ואחיה לביקור פרטי שערכו אצל האפיפיור פרנציסקוס בוותיקן בשנת 2016<ref></ref><ref></ref>.

== קישורים חיצוניים ==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרות אוניברסיטת טוליין
קטגוריה:בוגרי אוניברסיטת טוליין
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:וילמינגטון (דלאוור): אישים
קטגוריה:מעצבות אופנה אמריקאיות
קטגוריה:מעצבי אופנה אמריקאים
אשלי ביידן
קטגוריה:נדבניות אמריקאיות
קטגוריה:נוצרים רומים-קתולים אמריקאים
קטגוריה:עובדות סוציאליות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981